CELEX: 32020D1550
Language: fi
Date: 2020-10-23 00:00:00
Title: Komission täytäntöönpanopäätös (EU) 2020/1550, annettu 23 päivänä lokakuuta 2020, monivuotisen valvontaohjelman vahvistamisesta vuosiksi 2021–2025 komission asiantuntijoiden jäsenvaltioissa elintarvikeketjua koskevan unionin lainsäädännön soveltamisen todentamiseksi suorittamaa valvontaa varten

26.10.2020   
               
               
                  FI
               
               
                  Euroopan unionin virallinen lehti
               
               
                  L 354/9
               
            
         KOMISSION TÄYTÄNTÖÖNPANOPÄÄTÖS (EU) 2020/1550,
         annettu 23 päivänä lokakuuta 2020,
         monivuotisen valvontaohjelman vahvistamisesta vuosiksi 2021–2025 komission asiantuntijoiden jäsenvaltioissa elintarvikeketjua koskevan unionin lainsäädännön soveltamisen todentamiseksi suorittamaa valvontaa varten
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1) ja erityisesti sen 118 artiklan 1 kohdan a alakohdan,
         sekä katsoo seuraavaa:
         
                     (1)
                  
                  
                     Elintarvikeketjua koskevan unionin lainsäädännön täytäntöönpanon valvonta kuuluu jäsenvaltioille, joiden toimivaltaiset viranomaiset seuraavat ja tarkistavat virallista valvontaa järjestämällä, että asiaankuuluvia unionin vaatimuksia noudatetaan tosiasiallisesti ja että ne pannaan täytäntöön. Seurannan ja todentamisen rinnalla asetuksen (EU) 2017/625 116 artiklassa edellytetään, että komission asiantuntijat suorittavat jäsenvaltioissa valvontaa, myös auditointeja, unionin lainsäädännön soveltamisen todentamiseksi. Komission olisi suoritettava elintarvikkeiden ja rehujen turvallisuuteen, eläinten terveyteen ja hyvinvointiin, kasvien terveyteen, kasvinsuojeluaineisiin sekä kansallisten valvontajärjestelmien ja niitä toteuttavien toimivaltaisten viranomaisten toimintaan liittyvää valvontaa ottaen huomioon synergia yhteisen maatalouspolitiikan mukaisten valvontajärjestelyjen kanssa.
                  
               
                     (2)
                  
                  
                     Komissio on laatinut vuosiksi 2021–2025 monivuotisen valvontaohjelman, joka vastaa komission toimikautta ja sen painopisteitä. Komission asiantuntijat suorittavat tätä valvontaa jäsenvaltioissa todentaakseen, että edellä mainittuja aloja koskevaa lainsäädäntöä sovelletaan. Priorisointiprosessin aikana käytettiin erilaisia kriteerejä, joita olivat muun muassa havaittu riski kuluttajille, eläimille tai kasveille, jäsenvaltioiden aiempi suorituskyky aihealueella, tuotantomäärä sekä asiaankuuluvista lähteistä (esimerkiksi Euroopan elintarviketurvallisuusviranomaiselta) tai virallisen valvonnan tiedonhallintajärjestelmästä (IMSOC) ja sen komponenteista saatuja tietoja.
                  
               
                     (3)
                  
                  
                     Tämä monivuotinen valvontaohjelma tukee komission prioriteettialaa Euroopan vihreän kehityksen ohjelma (2) sekä Pellolta pöytään -strategiaa, (3) jonka tavoitteena on oikeudenmukainen, terveyttä edistävä ja ympäristöä säästävä elintarvikejärjestelmä. Se on myös Euroopan parlamentin ja neuvoston asetuksessa (EU) N:o 1306/2013 (4) vahvistettujen täydentäviä ehtoja koskevien sääntöjen mukaisesti osa yhteisen maatalouspolitiikan seurantaa. Monivuotisessa valvontaohjelmassa määritellyn valvonnan avulla komissio voi täyttää oikeudelliset velvoitteensa valvoa unionin lainsäädännön soveltamista todentamalla, että jäsenvaltioiden virallinen valvonta asianomaisilla aloilla on unionin lainsäädännön mukaista,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Liitteessä vahvistetaan vuosia 2021–2025 koskeva monivuotinen valvontaohjelma komission asiantuntijoiden asetuksen (EU) 2017/625 116 artiklan 1 kohdan mukaisesti jäsenvaltioissa suorittamaa valvontaa varten.
         
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 23 päivänä lokakuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 95, 7.4.2017, s. 1.
         
            (2)  COM(2019) 640 lopullinen.
         
            (3)  COM(2020) 381 lopullinen.
         
            (4)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).
      
      
         
            LIITE
            Tässä liitteessä vahvistetaan valvontaohjelma, joka komission asiantuntijoiden on määrä toteuttaa jäsenvaltioissa asetuksen (EU) 2017/625 soveltamisalaan kuuluvilla aloilla vuosien 2021–2025 aikana.
            Komissio on yksilöinyt kyseiselle ajanjaksolle tiettyjä ensisijaisia aloja, jotka liittyvät elintarvikkeiden ja rehujen turvallisuuteen, elintarvikkeiden laatuun, eläinten terveyteen ja hyvinvointiin, kasvien terveyteen, kasvinsuojeluaineisiin sekä kansallisten valvontajärjestelmien ja toimivaltaisten viranomaisten toimintaan.
            Komission valvonnan on katettava kaikki jäsenvaltiot kullakin painopistealalla. Yksittäisiin tarkastuksiin liittyvät erityiskysymykset on mukautettava kunkin jäsenvaltion tilanteeseen.
            Komission asiantuntijat suorittavat valvontaa, mukaan lukien paikalla tehtävää todentamista, tilintarkastuksia ja asiakirjoihin perustuvaa analysointia, asetuksen (EU) 2017/625 116 artiklan mukaisesti.
            Komission jäsenvaltioissa vuosina 2021–2025 suorittamaa valvontaa koskeva monivuotinen ohjelma, jolla varmistetaan sääntöjen soveltaminen asetuksen (EU) 2017/625 1 artiklan 2 kohdan soveltamisalaan kuuluvilla aloilla, kattaa myös muita kyseisessä asetuksessa säädettyjä aloja, kuten petokset ja tuontitarkastukset. Ohjelma esitetään tämän liitteen 1–10 luvussa (jaoteltuna alueittain ja erityistavoitteittain) ja 11 luvussa (jaoteltuna vuosittain).
            1.   Elintarvikkeet ja elintarviketurvallisuus
            
            
                        Painopistealueet
                     
                     
                        Erityistavoitteet
                     
                  
                        
                           Eläinperäiset elintarvikkeet
                        
                        
                           (esim. nisäkkäiden ja lintujen lihan ja niistä saatavien tuotteiden, maidon ja siitä saatavien tuotteiden, kalastustuotteiden ja elävien simpukoiden tuotantohygienian turvallisuus)
                        
                     
                     
                        Todennetaan, että jäsenvaltiot noudattavat sovellettavaa unionin elintarviketurvallisuuslainsäädäntöä, joka koskee eläinperäisten elintarvikkeiden tuotantoa ja markkinoille saattamista (kattaa myös jäljitettävyyden ja merkinnät, mukaan lukien muuntogeeniset organismit), kiinnittäen erityistä huomiota nisäkkäiden ja lintujen lihaan ja niistä saataviin tuotteisiin, maitoon ja siitä saataviin tuotteisiin, kalastustuotteisiin ja eläviin simpukoihin, sekä toteuttavat asiaan liittyvää virallista valvontaa.
                     
                  
                        
                           Elintarvikevälitteiset zoonoosit
                        
                        
                           (esim. Salmonella)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee elintarvikeperäisten zoonoosien valvontaa, kiinnittäen erityistä huomiota komission yhteisrahoittamien kansallisten eläinlääkintäohjelmien täytäntöönpanon tasoon ja tehokkuuteen sekä toteuttavat asiaan liittyvää virallista valvontaa.
                     
                  
                        
                           Muut kuin eläinperäiset elintarvikkeet
                        
                        
                           (esim. hedelmien, vihannesten, yrttien, mausteiden ja itujen turvallisuus)
                        
                     
                     
                        Todennetaan, että jäsenvaltiot noudattavat sovellettavaa unionin elintarviketurvallisuuslainsäädäntöä, joka koskee muiden kuin eläinperäisten elintarvikkeiden tuotantoa ja markkinoille saattamista (kattaa myös jäljitettävyyden ja merkinnät, mukaan lukien muuntogeeniset organismit) kiinnittäen erityistä huomiota mikrobiologiseen turvallisuuteen, sekä toteuttavat asiaan liittyvää virallista valvontaa.
                     
                  
                        
                           Jäämät elävissä eläimissä ja eläinperäisissä elintarvikkeissa
                        
                        
                           (eläinlääke-, torjunta-aine- ja vierasainejäämät)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee eläinlääke-, torjunta-aine- ja vierasainejäämiä elävissä eläimissä ja eläinperäisissä elintarvikkeissa.
                        Todennetaan, että jäsenvaltioiden toimittamat jäämiä koskevat valvontasuunnitelmat ovat asiaa koskevassa unionin lainsäädännössä vahvistettujen vaatimusten mukaisia.
                     
                  
                        
                           Vierasaineet muissa kuin eläinperäisissä elintarvikkeissa
                        
                        
                           (esim. mykotoksiinit)
                        
                     
                     
                        Todennetaan jäsenvaltioiden monivuotisten kansallisten valvontasuunnitelmien ja niihin liittyvien raporttien perusteella, että muiden kuin eläinperäisten elintarvikkeiden sisältämien vierasaineiden virallinen valvonta on asiaa koskevassa sovellettavassa unionin lainsäädännössä vahvistettujen vaatimusten mukaista.
                     
                  2.   Rehu ja rehuturvallisuus
            
            
                        Painopistealueet
                     
                     
                        Erityistavoitteet
                     
                  
                        
                           Yleinen rehuhygienia
                        
                        
                           (rehuhygienia, tuotantolaitosten hyväksyminen ja rekisteröinti, jäljitettävyys, merkinnät ja vierasaineet)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee rehuhygieniaa (kiinnittäen erityistä huomiota rehuhygieniaan, tuotantolaitosten hyväksymiseen ja rekisteröintiin, vierasaineisiin, jäljitettävyyteen ja merkintöihin, muuntogeeniset organismit mukaan luettuina), ja toteuttavat asiaan liittyvää virallista valvontaa.
                     
                  
                        
                           Lääkkeitä sisältävät rehut
                        
                     
                     
                        Todennetaan, että jäsenvaltiot noudattavat lääkerehun tuotantoa koskevia unionin oikeudellisia vaatimuksia, joita sovelletaan tammikuusta 2022 alkaen.
                     
                  
                        
                           Eläimistä saatavat sivutuotteet ja niistä johdetut tuotteet
                        
                        
                           (liha-ala, tuotantolaitokset)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee unionissa tuotettujen tai unionin markkinoille saatettujen eläimistä saatavien sivutuotteiden ja niistä johdettujen tuotteiden käsittelyä, käyttöä ja hävittämistä, sekä toteuttavat asiaan liittyvää virallista valvontaa, kiinnittäen erityistä huomiota liha-alaan ja jalostuslaitoksiin.
                     
                  3.   Eläinten terveys
            
            
                        Painopistealueet
                     
                     
                        Erityistavoitteet
                     
                  
                        
                           Aktiiviset eläinkulkutaudit
                        
                        
                           (esim. afrikkalainen sikarutto, korkeapatogeeninen lintuinfluenssa)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee tärkeimpien aktiivisten eläintautien, kuten afrikkalaisen sikaruton ja korkeapatogeenisen lintuinfluenssan, torjuntaa, sekä toteuttavat asiaan liittyvää virallista valvontaa.
                     
                  
                        
                           Muut kuin elintarvikeperäiset zoonoosit
                        
                        
                           (esim. raivotauti)
                        
                     
                     
                        Todennetaan, että jäsenvaltiot noudattavat muiden kuin elintarvikeperäisten zoonoosien valvontaa koskevaa unionin lainsäädäntöä, kiinnittäen erityistä huomiota komission yhteisrahoittamien kansallisten eläinlääkintäohjelmien täytäntöönpanon tasoon ja tehokkuuteen, sekä toteuttavat asiaan liittyvää virallista valvontaa.
                     
                  
                        
                           Entsoottiset taudit
                        
                        
                           (esim. tuberkuloosi, bruselloosi)
                        
                     
                     
                        Todennetaan, että jäsenvaltiot noudattavat entsoottisten tautien valvontaa koskevaa unionin lainsäädäntöä, kiinnittäen erityistä huomiota komission yhteisrahoittamien kansallisten eläinlääkintäohjelmien täytäntöönpanon tasoon ja tehokkuuteen, sekä toteuttavat siihen liittyvää virallista valvontaa.
                     
                  
                        
                           Varautumis- ja ehkäisytoimet
                        
                        
                           (valmiussuunnitelmat)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee valmiutta selviytyä useista eläinkulkutautien taudinpurkauksista, sekä toteuttavat asiaan liittyvää virallista valvontaa.
                     
                  4.   Eläinten hyvinvointi
            
            
                        Painopistealueet
                     
                     
                        Erityistavoitteet
                     
                  
                        
                           Kuljetus
                        
                        
                           (ei-kuljetuskuntoiset eläimet, karja-alukset, vieroittamattomat vasikat, eläinsiirtoja valvovat tarkastusasemat)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee eläinten hyvinvointia kuljetuksen aikana, kiinnittäen erityistä huomiota ei-kuljetuskuntoisiin eläimiin, karja-aluksiin, vieroittamattomiin vasikoihin ja eläinsiirtoja valvoviin tarkastusasemiin, sekä toteuttavat asiaan liittyvää virallista valvontaa.
                     
                  
                        
                           Maatilalla
                        
                        
                           (munivat kanat)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee munivien kanojen hyvinvointia kasvatuksen aikana, sekä toteuttavat asiaan liittyvää virallista valvontaa.
                     
                  
                        
                           Teurastus
                        
                        
                           (märehtijät, siipikarja)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee märehtijöiden ja siipikarjan hyvinvointia teurastuksen yhteydessä, sekä toteuttavat asiaan liittyvää virallista valvontaa.
                     
                  5.   Kasvien terveys
            
            
                        Painopistealueet
                     
                     
                        Erityistavoitteet
                     
                  
                        
                           Kasvintuhoojien esiintymät
                        
                        
                           (merkittävä uhka)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee unionin alueella esiintyvien kasvintuhoojien torjuntaa, kiinnittäen erityistä huomiota merkittävän uhan aiheuttaviin tuhoojiin, kuten Xylella fastidiosaan, tomaatin ruskokurttuvirukseen, mäntyankeroisiin, runkojääriin, Trioza-suvun lajeihin ja muihin haitallisiin organismeihin, sekä toteuttavat asiaan liittyvää virallista valvontaa.
                     
                  
                        
                           Varautumis- ja ehkäisytoimet
                        
                        
                           (valmiussuunnitelmat)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee kasvien terveyttä koskevien valmiussuunnitelmien laatimista ja päivittämistä.
                     
                  
                        
                           Kasvien, kasvituotteiden ja muiden tavaroiden siirrot unionissa
                        
                        
                           (kasvipassit)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee kasvien, kasvituotteiden ja muiden tavaroiden siirtoja unionissa, kiinnittäen erityistä huomiota kasvipasseihin, sekä toteuttavat asiaan liittyvää virallista valvontaa.
                     
                  6.   Kasvinsuojeluaineiden markkinoille saattaminen ja käyttö sekä torjunta-aineiden kestävä käyttö
            
            
                        Painopistealueet
                     
                     
                        Erityistavoitteet
                     
                  
                        
                           Kasvinsuojeluaineet
                        
                        
                           (Torjunta-aineiden hyväksyminen, markkinoille saattaminen ja käyttö, torjunta-ainejäämät)
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee torjunta-aineiden hyväksymistä, markkinoille saattamista ja käyttöä sekä torjunta-ainejäämiä, sekä toteuttavat asiaan liittyvää virallista valvontaa.
                     
                  
                        
                           Torjunta-aineiden kestävä käyttö
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee torjunta-aineiden kestävää käyttöä, sekä toteuttavat asiaan liittyvää virallista valvontaa.
                     
                  7.   Elintarvikkeiden laatu
            
            
                        Painopistealueet
                     
                     
                        Erityistavoitteet
                     
                  
                        
                           Luonnonmukainen maatalous
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee luonnonmukaisten tuotteiden tuotantoa ja merkintöjä (mukaan lukien muuntogeenisten organistien jäljitettävyys ja merkinnät), sekä toteuttavat asiaan liittyvää virallista valvontaa.
                     
                  
                        
                           Maantieteelliset merkinnät
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee maantieteellisten merkintöjen (suojattu alkuperänimitys (SAN), suojattu maantieteellinen merkintä (SMM) ja aito perinteinen tuote (APT)) tuotantoa ja merkintöjä, sekä toteuttavat asiaan liittyvää virallista valvontaa.
                     
                  8.   Eläinten ja tarvikkeiden saapuminen unioniin kolmansista maista
            
            
                        Painopistealueet
                     
                     
                        Erityistavoitteet
                     
                  
                        
                           Eläinten ja tarvikkeiden virallinen valvonta
                        
                     
                     
                        Todennetaan, että jäsenvaltiot täyttävät kolmansista maista tulevien eläinten ja tarvikkeiden virallista valvontaa koskevat velvoitteensa.
                        Todennetaan, että unioniin kolmansista maista tulevat eläimet ja tavarat ovat unioniin saapumista koskevien sovellettavien yleisten ja erityisten unionin vaatimusten mukaisia.
                        Kiinnitetään erityistä huomiota asetuksessa (EU) 2017/625 ja siihen liittyvissä delegoiduissa ja täytäntöönpanosäädöksissä vahvistettuihin sääntöihin.
                     
                  
                        
                           Rajatarkastusasemien vaatimustenmukaisuus
                        
                     
                     
                        Todennetaan, että jäsenvaltioiden nimeämiksi ehdottamat rajatarkastusasemat täyttävät sovellettavassa unionin lainsäädännössä rajatarkastusasemille, myös tarkastuskeskuksille, asetetut vähimmäisvaatimukset ennen tällaisten asemien nimeämistä.
                        Todennetaan, että asetuksen (EU) 2017/625 61 artiklan 2 kohdan mukaisesti uudelleen nimetyt rajatarkastusasemat, nimetyt saapumispaikat, maahantulopaikat ja ensimmäiset tulopaikat täyttävät sovellettavat vähimmäisvaatimukset.
                        Todennetaan, että muut asetuksen (EU) 2017/625 53 artiklan 1 kohdan a alakohdassa tarkoitetut valvontapisteet kuin rajatarkastusasemat ovat sovellettavien vähimmäisvaatimusten mukaisia.
                     
                  
                        
                           Viralliset kasvien terveystarkastukset
                        
                     
                     
                        Todennetaan, että jäsenvaltiot täyttävät unioniin kolmansista maista tulevien kasvien, kasvituotteiden ja muiden tavaroiden virallisia kasvien terveystarkastuksia koskevat velvoitteensa.
                        Annetaan takeet siitä, että kolmansista maista unioniin tulevat kasvit, kasvituotteet ja muut tavarat täyttävät unioniin tuloa koskevat unionin kasvinterveysvaatimukset.
                     
                  9.   Mikrobilääkeresistenssi
            
            
                        Painopistealueet
                     
                     
                        Erityistavoitteet
                     
                  
                        
                           Zoonoottisten ja indikaattoribakteerien mikrobilääkeresistenssin seuranta
                        
                     
                     
                        Todennetaan, että jäsenvaltiot noudattavat zoonoottisten ja indikaattoribakteerien mikrobilääkeresistenssin seurantaa koskevaa lainsäädäntöä, ja edistetään siten vuonna 2017 hyväksytyn mikrobilääkeresistenssin torjumiseen tähtäävän eurooppalainen yhteinen terveys -toimintasuunnitelman (1) täysimääräistä täytäntöönpanoa.
                     
                  10.   Elintarvikeketjun yleiset näkökohdat
            
            
                        Painopistealueet
                     
                     
                        Erityistavoitteet
                     
                  
                        
                           Petokset
                        
                     
                     
                        Todennetaan, että jäsenvaltiot noudattavat sovellettavaa unionin lainsäädäntöä, joka koskee petollisten tai vilpillisten käytäntöjen tunnistamista ja seurantaa elintarvikeketjussa sekä toteuttavat asiaan liittyvää virallista valvontaa.
                     
                  
                        
                           Tarkastuksissa annettujen suositusten jatkotoimet
                        
                        
                           (alakohtaiset ja yleiset)
                        
                     
                     
                        Todennetaan, että jäsenvaltiot toteuttavat asianmukaiset jatkotoimenpiteet korjatakseen komission valvonnan yhteydessä havaitut erityiset tai järjestelmälliset puutteet.
                     
                  
                        
                           Vientivalvonta
                        
                     
                     
                        Todennetaan vientiä koskevien sertifiointivaatimusten täytäntöönpanoa koskeva virallinen valvonta jäsenvaltioissa.
                     
                  11.   Monivuotinen valvontaohjelma vuosiksi 2021–2025 vuosittain eriteltynä
            
            
                        Alue
                     
                     
                        Painopistealueet
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Elintarvikkeet ja elintarviketurvallisuus
                        
                     
                     
                        
                           Eläinperäiset elintarvikkeet
                        
                     
                     
                        
                           Nisäkkäiden ja lintujen lihan ja niistä saatavien tuotteiden, maidon ja siitä saatavien tuotteiden, kalastustuotteiden ja elävien simpukoiden turvallisuus
                        
                     
                  
                        
                           Elintarvikevälitteiset zoonoosit
                        
                     
                     
                        
                           Ensisijaiset zoonoosit
                        
                        (esimerkiksi Salmonella)
                     
                  
                        
                           Muut kuin eläinperäiset elintarvikkeet
                        
                     
                     
                        
                           Hedelmien, vihannesten, yrttien, mausteiden ja itujen turvallisuus
                        
                     
                  
                        
                           Jäämät
                        
                     
                     
                        
                           Jäämät elävissä eläimissä ja eläinperäisissä elintarvikkeissa
                        
                     
                  
                        
                           Vierasaineet
                        
                     
                     
                        
                           Vierasaineet muissa kuin eläinperäisissä elintarvikkeissa
                        
                     
                  
                        
                           Rehu ja rehuturvallisuus
                        
                     
                     
                        
                           Rehuturvallisuus
                        
                     
                     
                        
                           Yleinen rehuhygienia
                        
                     
                     
                         
                     
                  
                         
                     
                     
                        
                           Lääkkeitä sisältävät rehut
                        
                     
                  
                        
                           Eläimistä saatavat sivutuotteet ja niistä johdetut tuotteet
                        
                     
                     
                         
                     
                  
                        
                           Eläinten terveys
                        
                     
                     
                        
                           Aktiiviset eläinkulkutaudit
                        
                     
                     
                        
                           Ensisijaiset taudit
                        
                        (esimerkiksi afrikkalainen sikarutto, korkeapatogeeninen lintuinfluenssa)
                     
                  
                        
                           Muut kuin elintarvikeperäiset zoonoosit
                        
                     
                     
                        
                           Ensisijaiset zoonoosit
                        
                        (esimerkiksi raivotauti)
                     
                  
                        
                           Entsoottiset taudit
                        
                     
                     
                        
                           Aktiivisen hävittämisohjelman piiriin kuuluvat taudit
                        
                        (esimerkiksi tuberkuloosi, bruselloosi)
                     
                  
                        
                           Varautumis- ja ehkäisytoimet
                        
                     
                     
                         
                     
                     
                        
                           Eläinten terveyttä koskeva valmiussuunnittelu
                        
                     
                  
                        
                           Eläinten hyvinvointi
                        
                     
                     
                        
                           Kuljetus
                        
                     
                     
                         
                     
                     
                        
                           Ei-kuljetuskuntoiset eläimet, karja-alukset, vieroittamattomat vasikat
                        
                     
                     
                         
                     
                  
                        
                           Eläinsiirtoja valvovat tarkastusasemat
                        
                     
                     
                         
                     
                  
                        
                           Maatilalla
                        
                     
                     
                        
                           Munivat kanat
                        
                     
                     
                         
                     
                  
                        
                           Teurastus
                        
                     
                     
                        
                           Märehtijät, siipikarja
                        
                     
                     
                         
                     
                  
                        
                           Kasvien terveys
                        
                     
                     
                        
                           Kasvintuhoojien esiintymä
                        
                     
                     
                        
                           Ensisijaiset tuhoojat
                        
                        (esimerkiksi Xylella fastidiosa, tomaatin ruskokurttuvirus, mäntyankeroinen, runkojäärä, Trioza-suvun lajit)
                     
                  
                        
                           Varautumis- ja ehkäisytoimet
                        
                     
                     
                         
                     
                     
                        
                           Kasvien terveyttä koskeva valmiussuunnitelma
                        
                     
                  
                        
                           Kasvien, kasvituotteiden ja muiden tavaroiden siirrot unionissa
                        
                     
                     
                         
                     
                     
                        
                           Kasvipassit
                        
                     
                  
                        
                           Kasvinsuojeluaineet ja torjunta-aineiden kestävä käyttö
                        
                     
                     
                        
                           Kasvinsuojeluaineet
                        
                     
                     
                         
                     
                     
                        
                           Torjunta-aineiden hyväksyminen, markkinoille saattaminen ja käyttö
                        
                     
                  
                        
                           Torjunta-ainejäämät
                        
                     
                  
                        
                           Torjunta-aineiden kestävä käyttö
                        
                     
                     
                        
                           Torjunta-aineiden kestävä käyttö
                        
                     
                  
               
            
                        Alue
                     
                     
                        Painopistealueet
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Elintarvikkeiden laatu
                        
                     
                     
                        
                           Luonnonmukainen maatalous
                        
                     
                     
                        
                           Luonnonmukainen maatalous
                        
                     
                  
                        
                           Maantieteelliset merkinnät
                        
                     
                     
                        
                           SAN/SMM/APT-merkinnät ja niiden käyttö
                        
                     
                  
                        
                           Eläinten ja tarvikkeiden saapuminen unioniin kolmansista maista
                        
                     
                     
                        
                           Eläinten ja tarvikkeiden virallinen valvonta
                        
                     
                     
                        
                           Eläinten ja tarvikkeiden virallinen valvonta
                        
                     
                  
                        
                           Rajatarkastusasema
                        
                     
                     
                        
                           Rajatarkastusasemien vaatimustenmukaisuus
                        
                     
                  
                        
                           Viralliset kasvien terveystarkastukset
                        
                     
                     
                        
                           Kasvien, kasvituotteiden tai muiden tavaroiden tuontia koskevat viralliset kasvien terveystarkastukset
                        
                     
                     
                         
                     
                  
                        
                           AMR, mikrobilääkeresistenssi
                        
                     
                     
                        
                           Seuranta
                        
                     
                     
                         
                     
                     
                        
                           Zoonoottisten ja indikaattoribakteerien mikrobilääkeresistenssin seuranta
                        
                     
                  
                        
                           Elintarvikeketjun yleiset näkökohdat
                        
                     
                     
                        
                           Petokset
                        
                     
                     
                        
                           Käytössä olevat järjestelyt petollisten tai vilpillisten käytäntöjen torjumiseksi
                        
                     
                     
                         
                     
                  
                        
                           Jatkotoimet
                        
                     
                     
                        
                           Tarkastuksissa annettujen suositusten jatkotoimet
                        
                     
                  
                        
                           Vienti
                        
                     
                     
                        
                           Komission suorittama valvonta, joka koskee jäsenvaltioiden suorittamaa vientiä koskevien sertifiointivaatimusten täytäntöönpanon valvontaa
                        
                     
                  
               (1)  COM (2017) 339 final.